Odvjetnik obitelji Liptak Zoltan Gal za HRT je rekao da su oni zadovoljni presudom, te je pojasnio zašto je sud postrožio drugostupanjsku presudu.

- Obitelj Liptak zadovoljna je drugostupanjskom presudom suda u Kapošvaru. Drago nam je da je uvjetna kazna zamijenjena zatvorskom s obzirom da je riječ o teškom kaznenom djelu u kojem je dvoje ljudi poginulo.

Drugostupanjski sud je utvrdio da su svjetla na Škodi Fabiji bila upaljena i da na cesti nije bilo magle. Sud je uzeo u obzir vještačenje brzine koje ide u korist optuženome. Ipak, i iz tog je vještačenja jasno da je Čačić vozio 130 kilometara na sat. Sud je istaknuo i da se ne može sa sigurnošću tvrditi jesu li poginuli bili vezani sigurnosnim pojasevima - rekao je odvjetnik.